timothydillan/balinese-cpt-corpus huggingface dataset:
Umah Bubungan Lima inggih punika umah adat saking provinsi Bengkulu. Umah puniki madue pinda minakadi umah panggung sane ngadeg antuk tiang. Umah puniki nenten tegeh. Umah puniki ketah kanggen ngamargiang parikrama adat parajana ring Bengkulu.

Caciren Umah
Umah Bubungan Lima madue ciri khas minakadi raabnyane sane matumpuk-tumpuk manut ring wastanyane. Raabnyane saking duk jaka, sake wanten mangkin taler sampun wenten sane nganggen seng. Tiosan ring raabnyane, umah adat Bengkulu puniki madue 15 tiang sane kanggen ngadegang umah puniki sane tegehnyane 1,8 meter sane tahan linuh. Tiosan punika, akeh undagan ring umah puniki akehnyane ganjil sane kaprecaya mawiguna ring upacara pawiwahan, nyanggra tamiu, kelahiran miwah kematian. Ring teben umah puniki kanggen ngenahang gerobag, asil pertanian, kandang, miwah sane tiosan.

Pahan miwah Kawigunan Umah
Ring umah puniki wenten sane mawasta Barendo, genah puniki kanggen genah nyanggra tamiu sane durung kakenal, miwah galahnyane nenten sue. Genah puniki kadadosang genah mapalalianan antuk anak-anak Barendo. Hall inggih punika genah sane kanggen nyanggra tamiu sane sampun kakenal utawi kauningin minakadi sameton, taler genah puniki kanggen genah mababaosan ritatkala wengi, genah malajah utawi mengaji sareng kulawarga. Bilik gedungmarupa pasirepan sane kanggen genah sirep sang alaki-rabbi miwah okan-okannyane. Bilik gadis marupa pasirepan sane pamekasnyane kanggen genah sirep anak bajang. Genah puniki ketahnyane magenah ring masampingan sareng bilik gedung mangda dangan pengawasan miwah keamanan. Ruang tengah inggih punika genah nyanggra tamiu ibu rumah tangga. Ring genahe puniki nenten wenten perabotan rumah tangga sajaba tikeh sane kanggen tamiu. Genah puniki taler dados kanggen genah malajah mengaji utawi genah sirep anak teruna. Garang inggih punika genah sane kanggen ngenahang gebeh , ring genahe puniki taler kanggen genah ngumbah perabotan utawi ngwangsuh cokor. Ring umahe puniki taler wenten pawaregan sane kawigunannyane kanggen genah ngrateng. Berendo belakang inggih punika pinaka genah masandekan anak istri-istri rikala siang utawi sore.

Pustaka
Camp Nou (, maartos lapangan anyar, inggih punika stadion sépakbola ring Barcelona, Spanyol. Punika sampun dados stadion kandang Barcélona FC saking puputné duk warsa 1957. Sané mangkin genah malinggih nyané sampun kakirangan saking sadurungné dadosné 99,354 pamiarsa,

Pustaka
Umah Rakit inggih punika umah adat saking Provinsi Sumatera Selatan. Umah Rakit inggih punika silih tunggil umah sane pinih tua ring Provinsi Sumatera Selatan, sane sampun wenten saking jaman Kerajaan Sriwijaya.Umah Rakit kawangun ring duur rakit miwah ngambang ring sisin tukad Musi, tukad Ogan, miwah tukad Komering. Mangda nenten anyud, Umah Rakit kaiket ring serdang utawi penambat.

Kawigunan
Umah Rakit mawiguna dados genah meneng, sakewanten tiosan punika Umah Rakit taler pinaka penginapan, gudang, miwah genah madolan. Jadma China sane ketahnyane madue swagina pinaka dagang akeh nganggen Umah Rakit pinaka sarana madagang. Tiosan punika, Umah Rakit kanggen taler pinaka sarana transportasi antuk sane nuenin, duaning dangan pindah saking genah siki ka genah sane tiosan. Wusan Kesultanan Palembang kakasorang olih Belanda, akeh para pendatang sane witnyane meneng ring Umah Rakit sampun pindah ngwangun umah ring dataran.

Pinda
Umah Rakit madue pinda persegi panjangg, umah puniki kawangun ring duur susunan balok kayu utawi tiing, miwah bataran umah kakaryanin antuk papan. Mangda bataranne tetep tuh, ring duur balok kayu madaging papan sane marerod. Mangda umah prasida ngambang, ring teben kadagingin antuk lanting. Lanting inggih punika pupulan carang tiing sane kaiket dados siki, a lanting madaging 100 tiing. Umah sane ukurannyane 9 x 12 meter perlu 7 lanting. Mangda wangunan Umah Rakit nenten pindah-pindah, makapatpat bucunnyane kapasang tiang sane kokoh. Wangunan kaiket antuk tali rotan. Raab Umah Rakit mapinda pelana antuk nganggen bahan don nipah, ambengan sane kaiket antuk tali rotan.

Pahan Umah
Umah Rakit kakepah dados kalih genah. Genah ring ajeng kanggen genah nyanggra tamiiu miwah parikarama sarahina. Genah ring ungkur mawiguna pinaka pasirepan. Yening wenten pawaregan ring siki wangunan, pawaregan punika magenah ring sisi pasirepan. Sakewanten wenten taler sane makarya pawaregan sane kapasahang. Jelanan ring Umah Rakit ketahnyane wenten kalih, siki majeng ka tukade, siki majeng ka darat. Jendelanyane, ketah magenah ring sisi kanan miwah sisi kiri jelanan umah. Riang ajeng umah wenten titi pangubung sane marupa akeping papan utawi rangkepan tiing. Umah Rakit nenten madue iasan, sakewanten ring Umah Rakit sane modern kaias antuk ukiran timbul khas Palembang sane mawarna barak ati miwah warna emas.

Pustaka
Umah Bubungan Tinggi inggih punika silih tunggil umah tradisional suku Banjar ring Kalimantan Selatan. Umah puniki silih tunggil soroh umah Baanjung. Umah puniki umah sane kaloktah duaning manados maskot umah adat khas Provinsi Kalimantan Selatan. Umah Bubungan Tinggi mirip sareng umah tradisional Betawi sane kabaos Umah Bapang, sakewanten Umah Bubungan Tinggi kawangun mapinda panggung miwah madue anjung ring sisi kiri miwah kanan.

Caciren
Manut Tim Depdikbud Kalimantan Selatan, caciren Umah Bubungan Tinggi inggih punika minakadi ring sor.

Raab sindang langit nenten nganggen plapon.
Undagan ngranjing ka umah puniki akehnyane ganjil.
Pamedangan utawi surambi atas kaias antuk kandang rasi sane maukir.

Ukuran
Ukuran tegeh, lebar, miwah panjang umah adat Banjar ketahnyane matiosan. Puniki duaning ukurannyane nganutin ukuran depa utawi jengkal. Ukuran depa punika kambil saking tangan sane nuenin umah, dadosnyane ukuran umah matiosan. Wenten kaprecayan irika sane maosang saluir ukuran patut ganjil. Sane akehnyane ganjil punika nenten wantah ukuran, sakewanten taler ring iasan, undagan, layang-layang puncak, miwah sane tiosan. Yening kaukur, panjang wangunan induk umah adat Banjar ketahnyane inggih punika 31 meter, lebar wangunan induk inggih punika 7 meter, miwah lebar anjung inggih punika soang-soang 5 meter. Bataran saking permukaan tanah kirang langkung 2 meter , jarak bataran pinih endep 1 meter.

Pahan Umah
Ring Umah Bubungan Tinggi kakepah manados makudang-kudang ruangan minakadi palatar inggih punika ruang depan utawi genah kapertama ring Umah Bubungan Tinggi. Genah puniki maukuran 7 x 3 meter. Palatar taler kabaos pamedangan. Salanturnyana wenten pacira. Pacira puniki kapah dados kalih, wenten pacira dalam miwah pacira luar. Kawigunan pacira dalam inggih punika pinaka genah nyimpen piranti ka sawah, ngejuk be, miwah piranti nukang. Makakalih pacira puniki binannyane wantah ring genah kemanten. Pacira luar magenah ring ajeng Lawang hadapan. Salanturnyane wenten panampik kacil inggih punika genah alit maukuran 7 x 3 meter sane kanggen nyanggra tamiu magenah ring ajeng. Panampik tangah inggih punika genah nyanggra tamiu sane lebih jimbar saking panampik kacil. Panampik basar utawi ambin saayup inggih punika genah tamiu sane majeng ka tengah, ukuran genah puniki 7 x 5 meter. Palidangan utawi ambin dalam inggih punika genah sane mawates antuk panampik basar. Genah puniki maukuran 7 x7 meter sane magenah ring tengah umah sane madaging tiang-tiang ageng akehnyane akutus. Tiang-tiang puniki kabaos tihan pitugur utawi tihang guru. Salanturnyane wenten panampik dalam utawi panampik bawah sane maukuran 7 x 5 meter. Padapuran utawi padu inggih punika genah pinih untat sane magenah ring ungkur umah. Genah puniki kapah manados atangan utawi genah ngrateng miwah salaian utawi genah ngetuhang saang, pajijiban miwah pagaduran utawi genah ngwangsuh perabotan utawi panggange. Ukuran ruangan puniki 7 x 3 meter.

Pustaka
Umah Honai inggih punika umah tradisional sane magenah ring Papua Pegunungan pamekasnyane ring wong Dani. Umah Honai utawi Umah Onai mawentuk bulet sadarana antuk jelanan alit miwah nenten kajangkepin antuk jendela. Wenten taler sane mawentuk persegi panjang, soroh umah puniki kawastanin Ebe'ai utawi Honai Perempua. Tegeh umah puniki kirang langkung 2,5 meter sane kapah dados kalih ingih puniki bataran teben miwah bataran duuran. Bataran teben prasida kanggen pasirepan, bataran duuran kanggen genah ngamargiang parikrama sarahina minakadi ngajeng, masandekan, miwah makarya kerajinan. Ring bataran teben, wenten sane kawastanin hipere inggih punika genah api unggun sane kanggen ngerateng utawi ngangetin padewekan. Umah Honai puniki mawenten sadarana duaning wenten tatujonnyane inggih punika mangda marasa anget meneng ring tengahnyane. Tiosan punika Umah Honai sane sadarana matatujon mangda sane nuenin umah dangan yening jagi pindah-pindah. Wenten tigang soroh Umah Honai inggih punika Umah Honai sane kanggen anak lanang, Umah Ebai sane kanggen anak istri, miwah Umah Wamai sane kanggen antuk buron.

Kawigunan
Tiosan ring pinaka genah meneng, Umah Honai taler madue kawigunan sane tiosan inggih punika minakadi puniki. Sane kapertama, Umah Honai mawiguna pinaka genah nyimpen piranti perang miwah piranti saking tetamian. Tiosan punika, Umah Honai miwah anak lanang kajahin indik strategi perang. Ping kalih, Umah Honai kadadosang genah nyimpen umbi miwah asil tegal. Wenten taler Honai sane kawangun pamekasnyane kanggen pengasapan mumi, Honai puniika kapanggihin ring Desa Aikima ring Lembah Baliem.

Pustaka

Umah tradisional ring Indonésia
Umah Jew inggih punika silih tunggil umah adat saking Suku Asmat ane pamekasnyane magenah ring ibu kota Provinsi Papua inggih punika Agats. Umah Jew puniki madue makudang-kudang wasta sane tiosan minakadi Je, Jeu, Yeu, miwah Yai.

Caciren

Umah Jew madue makudang-kudang caciren inggih punika Umah Jew kawangun antuk nganggen kayu besi sane kuat miwah prasida nahan toya pamekasnyane toya segara duaning Umah Jew puniki magenah ring sisi segara miwah ring rawa-rawa. Akehnyane jelanan ring Umah Jew pateh minakadi akehnyane tungku api miwah patung Mbis utawi patung leluhur Asmat sane nyihnayang akehnyane kulawarga utawi Tysem ring suku Asmat sane meneng ring wawidangan Umah Jew punika. Tiosan punika, wenten taler caciren Umah Jew sane tiosan minakadi puniki. Jimbar wangunan Umah Jew inggih punika 10 x 15 meter, taler wenten sane ukurannyane 30-60 meter antuk lebarnyane 10 meter. Wenten kalih jelanan sane magenah ring ajeng miwah ungkur umah. Raab umah kakaryanin antuk ulatan don nipah utawi don sagu. Tiang penyangga kakaryanin antuk kayu besi sane tegehnyane kirang langkung 2,5 meter miwah kaukir antuk motif ukiran suku Asmat. Bataran Umah Jew ketah kakaryanin antuk bahan sane pateh minakadi bahan raab inggih punika antuk don sagu. Tembok umah kakaryanin antuk carang sagu sane maulat miwah kaiket antuk akah rotan. Tembok, raab, miwah batarannyane satata kagentosin nyambran 5 warsa. Umah Jew ketahnyane kawangun ring wawidangan umah-umah kulawarga alit sane ketah kabaos Cem utawi Tysem.

Kawigunan

Pinaka umah sane kasakralang olih Suku Asmat, Umah Jew taler kanggen genah meneng para anak lanang sane durung marabian utawi kantun teruna, taler kanggen pinaka genah ngamargiang papruman nganinin indik kahuripan, pikobet, ngrencanayang pesta adat, parum adat, perdamaian, perang, taler ngamargiang upacara-upacara adat. Tiosan punika Umah Jew taler kanggen genah nyimpen ukir-ukiran sane magamabar leluhur. Taler dumun, Rumah Jew naenan kanggen pinaka genah tengkorak-tengkorak, wuramon utawi jukungan roh, panganggen roh utawi ifi/yipawer, kantung Noken, tombak perang, perisai-perisai kepala perang, tifa Suku Asmat, miwah benda-benda sakral sane tiosan. Noken inggih punika kantong sante kakaryanin antuk ulatan serat punyan-punyan mawiguna pinaka tas sane kanggen ring kanta. Kocap, manut Suku Asmat noken kaprecaya prasida nyembuhang saluir pinungkan antuk aturan miwah syarat mangda sane sungkan punika gelis kenak. Kawigunan tiosan ring Umah Jew inggih punika pinaka Balai Desa miwah pinaka genah nyanggra tamiu.

Pustaka

Umah tradisional ring Indonesia
Umah Musalaki inggih punika umah adat sane wenten ring Provinsi Nusa Tenggara Timur. Umah puniki manados lambang saking Provinsi Nusa Tenggara Timur. Umah adat puniki manados genah meneng pamekasnyane kepala suku saking makudang-kudag suku ring Provinsi Nusa Tenggara Timur. Duaning sampun manados lambang saking provinsi, mangkin desain wangunan pamerintahan minakadi kelurahan, kecamatan, kantos kabupaten ring Nusa Tenggara Timur akehan nganggen konsep Umah Musalaki.

Kawigunan Umah
Manut ring wastannyane, kawigunan sane utama saking Umah Musalaki inggih punika pinaka genah meneng ketua adat utawi kepala suku, pamekasnyane Suku Ende Lio. Tiosan punika, umah adat puniki sering kanggen pinaka genah ngamargiang upacara adat, paparuman adat, miwah parikrama adat sane tiosan.

Pahan Umah
Umah Musalaki kapah dados tiga sakakdi puniki. Kuwu Lewa inggih punika pondasi umah adat sane kakaryanin antuk batu lonjong sane kapasang vertikal. Yadiastun wenten pondasi saking batu marupa kuwa lewa puniki, sakewanten umah adat Musalaki tetep kadagingin pondasi kayu sane mawiguna pinaka penyokong raab umah. Maga inggih punika bataran gantung sane kakaryanin antuk rangkepan papan-papan panang. Umah adat Musalaki puniki mawentuk umah panggung sane tegeh batarannyane kirang langkung 60-100 meter saking tanah. Wenten kalih soroh bataran umah adat Musalaki manut tegehnyane. Wenten bataran teras utawi tenda teo miwah bataran koja ndawa. Bataran tenda teo puniki sane magenah ring sisi sane kawentenannyane lebih tegeh saking bataran koja ndawa sane magenah ring tengahing umah. Atap utawi raab inggih punika silih tunggil pahan umah adat Musalaki sane unik. Raab umah puniki kakaryanin antuk somi sane matumpu ring rangka raab sane wit saking saka ubu, kayu palang, jara, miwah leka reja. Raab puniki kabaos unik duaning wentuknyane sane menjulang ngamenekang.

Pustaka
Umah Dalam Loka inggih punika umah adat sane wenten ring Provinsi Nusa Tenggara Barat (NTB). Umah Dalam Loka inggih punika paninggalan sejarah saking kaerajaan Sumbawa sane kawangun duk warsa 1885 olih Sultan Muhammad Jalaluddin III (1983-1931).

Umah Dalam Loka inggih punika desain asli genah meneng raja-raja ring Sumbawa. Pengaruh budaya Islam ring wawidangan puniki daweg punika ngawinang makasami aspek adat miwah kesukuan parajana ring Sumbawa ngranjing ring nilai-nilai Syariah Islam.

Umah adat Dalam Loka mawentuk umah pangggung sane jimbar wangunannyane kirang langkung 904 meter persegi. Umah Dalam Loka kapanggih dahat ageng. Umah sane kawangun antuk bahan kayu puniki madue filosofi "adat berenti ko syara, syara barenti ko kitabullah", sane artosnyane makasami awig-awig utawi nilai-nilai ring kahuripan krama Sumbawa patut kadasarin antuk syariat Islam.

Pahan Umah
Ring Umah Dalam Loka wenten makudang-kudang pahan umah minakadi ring puniki. Ring ajeng kabaos Lunyuk Agung utawi Paseban Agung sane mawiguna pinaka Balairunag Sari, genah paparuman, miwah upacara kerajaan. Ring samping genah punika, wenten sane kabaos Lunyuk Mas inggih punika genah malinggih permaisuri miwah para istri pembesar. Jeroan sisi kauh wenten bilik-bilik sane marerod saking kelod ngajanang. Urutannyane inggih punika kamar shalat raja, repan peraduan raja, repan permaisuri, miwah genah permaisuri nyanggra tamiu. Jeroan sisi kangin wenten patpat bilik sane kanggen olih okan-okan raja sane sampun marabian. Bilik sane wenten ring buju kaja kanggen olih pengasuh rumah tangga. Ruang tengah ring sajeroning jeroan sisi kauh miwah jeroan sisi kangin kanggen pinaka genah mapupul para dayang, miwah genah pisuguh ring saluir upaara. Ruang belakang nyambung sareng pawaregan.

Pustaka
Umah Sasadu inggih punika umah adat saking suku Sahu ring Halmahera Barat, suku bangsa asli miwah pilih tua sane wenten ring wawidangan punika. Ring umah puniki krama adat Sahu ketah mapupul sajeroning paparuman. Ring Halmahera Barat, umah puniki ketah kapanggih ring desa-desa. Umah Sasadu pinaka genah paparuman mapaiketan ring nglaksanayang akeh acara, minakadi upacara adat perayaan, pemilihan ketua adat, miwah nyanggra tamiu sane rauh. Tiosan punika, Umah Sadudu taler kanggen genah masandekan yadiastun nenten wenten acara khusus. Manut etimologi, Sasadu wit saking kruna sadu sane ring basa Sahu nenten madue arti, sakewanten ring basa Ternate artosnyane inggih punika menimba, sado maartos jangkep, genep wilangannyane. Sasadu kawangun ring tengahing desa antuk genah sane nenten doh. Puniki matatujon mangda dangan anake sane jagi rauh mapupul ka Umah Sasadu puniki.

Pustaka
Stamford Bridge inggih punika satunggil stadion sépakbola ring London sané dados stadion kandang Chelsea Football Club. Stadion puniki ketah kasengguh "The Bridge" olih panggemar klub punika.

Rerata akeh pamiarsa
Liga Utama Inggris
1992–93: 18.755
1993–94: 19.211
1994–95: 21.062
1995–96: 25.598
1996–97: 27.617
1997–98: 33.387
1998–99: 34.571
1999–00: 34.532
2000–01: 34.700
2001–02: 38.834
2002–03: 39.784
2003–04: 41.234
2004–05: 41.870
2005–06: 41.902
2006–07: 41.909
2007–08: 41.397
2008–09: 41.590
2009–10: 41.425
2010–11: 41.435
2011–12: 41.478
2012–13: 41.462
2013–14: 41.490
2014–15: 41.546
2015–16: 41.500
2016–17: 41.508
2017–18: 41.282
2018–19: 40.437

Pertandingan Internasional
Stamford Bridge pernah digunakan sebagai stadion untuk melakukan beberapa pertandingan internasional. Sejumlah pertandingan tersebut adalah:
9–1 pada 11 Desember 1909
1–0 pada 5 April 1913
Inggris 6–0 pada 20 November 1929
Inggris 4–3 pada 7 Desember 1932
Inggris 4–1 pada 11 May 1946 (pertandingan internasional tak resmi)
1–1 pada 25 Maret 2013

Pustaka

Pranala jaba

Stamford Bridge webcam on camvista.com
Take a tour of Stamford Bridge
Chelsea Stadium Tours Guide
Stadium Guide Article
Atmosphere at Stamford Bridge
Behind the scenes of Stamford Bridge
3D model of Stamford Bridge

Stadion sépakbola ring Inggris
Chelsea F.C.
Stadion London (, sadurung miwah taler kaloktah dados Stadion Olimpiade miwah Stadion ring Taman Olimpiade Ratu Elizabeth) inggih punika stadion serbaguna ring Taman Olimpiade Ratu Elizabeth ring distrik Stratford, London Britania Raya. Magenah ring Lower Lea Valley, kangin saking pusat kota London. Stadion puniki kawangun khusus antuk Olimpiade Masan Panes 2012 miwah Paralimpiade Masan Panes 2012, mawiguna dados stadion olahraga trek miwah lapangan taler dados genah Upacara pambukaan miwh Upacara panyineban Olimpiade Masan Panes 2012. Sesampun Olimpiade Masan Panes 2012, stadion puniki karénovasi antuk pawigunan serbaguna miwah mangkin kautama dados genah kandang klub Premier League West Ham United.
Umah Tongkonan inggih punika umah adat krama suku Toraja sane magenah ring Provinsi Sulawesi Selatan, Indonesia. Tongkonan ring basa Toraja maartos pinaka genah malinggih (tongkon = duduk). Tongkonan inggih punika umah panggung krama Toraja sane mawentuk persegi panjang. Kakaryanin pinaka umah panggung mangda sane nuenin umah nenten kausik olih buron tawah.

Tongkonan inggih punika umah adat krama Toraja sane pinaka genah meneng, kekuasaan adat, miwah panglimbak kahuripan sosial budaya krama Toraja. Tongkonan nenten prasida kadruenin antuk praragan, sakewanten kadruenin turun temurun olih kulawarga utawi marga suku Tana Toraja.

Pahan Umah
Umah Tongkonan kapah dados tigang genah minakadi ring sor puniki.

Genah ring ajeng utawi Tangdo taler kabaos tale benua sane majeng kaler pinaka genah nyuguhang kurban ring upacara pemujaan Puang Matua. Sane magenah ring tengahing umah kabaos sali, genahnyane lebih jimbar miwah lebih endep saking genah sane tiosan. Genah puniki kapah dados sisi kauh miwah sisi kangin. Ring sisi kauh pinaka genah nyuguhang kurban ring upacara Aluk Rambu Solo miwah ring sisi kangin pinaka genah nyuguhang kurban ring upacara Aluk Rambu Tuka. Genah ring ungkur kabaos sumbur utawi pollo banua.

Soroh
Umah adat Tongkonan madue makudang-kudang soroh umah sane matiosan, minakadi ring sor puniki.

Tongkonan Layuk inggih punika soroh umah adat Tongkonan sane pinih kapertama manados pusat pamerintahan miwah kekuasaan. Umah puniki kanggen pinaka genah sane ngatur makasami urusan pamerintahan mangda prasida mamargi antar.
Tongkonan Pakamberan inggih punika soroh Umah Tongkonan sane kanggen olih penguasa risajeroning pamerintahan adat. Amongan saking kulawarga punika minakadi nglanturang tradisi lokal sane wenten miwah ngwarisang tradisi punika ring generasi salanturnyane.
Tongkonan Batu A'riri inggih punika soroh Umah Tongkonan sane kanggen genah meneng olih kulawarga biasa. Tongkonan Batu puniki madue ukuran sane nenten sanget ageng miwah mabinayan akidik saking Umah Tongkonan sane tiosan.

Pustaka
Puniki suratan indik wastan Lis Walikota Kota Pangkal Pinang saking kalpa ka kalpa saking warsa 1956.

Pustaka

Pranala jaba
Situs Resmi Provinsi Kepulauan Bangka Belitung
Situs Resmi Kota Pangkalpinang
Badan Pusat Statistik Kota Pangkalpinang
cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.

Kota Pangkalpinang

Pangkalpinang
Umah Walewangko taler kabaos Umah Pewaris inggih punika umah adat ring wawidangan Minahasa, Provinsi Sulawesi Utara. Minahasa dumun ketah kauningin antuk Tanah Malesung sane pinaka wawidangan Smenanjung genah pasinggahan Bangsa Portugis miwah Spanyol. Duaning tanahnyane sane subur, krama Portugis miwah Spanyol tertarik sareng wawidanganne punika.Raja pertama Manado saking keturunan Bangsa Spanyol inggih punika Muntu Untu. Saking raja pertama puniki krama Minahasa sampun uning ring kawentenan umah adat.

Wentuk
Umah Walewangko mawentuk umah panggung sane kakaryanin antuk kayu ulin. Kayu khas pulo Kalimantan ketah kauningin kuat miwah tahan lapuk. Krama suku Dayak sering maosang kayu ulin antuk kayu besi. Puniki nganutin struktur kayunyane sane sayan keras minakadi besi yening keni toya. Madue ukuran-ukuran ring tembok, bucun raab, paguhan, undagan, miwah pahan umah sane tiosan. Ukiran sane mawarna kuning, putih, miwah selem puniki tiosan mawiguna pinaka iasan taler mawiguna pinaka nulak baya.

Pustaka
Pura Gégér Dalem Pamutih utawi kasengguh Pura Gégér inggih punika silih tunggil soroh Pura Dang Kahyangan sane magenah ring desa Adat Peminge, Kuta Selatan, Kabupatén Badung, Propinsi Bali. Pura puniki magenah ring pucak abingé, ring ungkurnyané wénten sakamata pasih. Pura puniki taler pinaka genah pamargin Dang Hyang Nirartha. Kacritayang sadurung mamargi ka Uluwatu, ida naenin masanekan iriki tur ngamargiang tapa semadi. Kawentenan Pura Dalem Pemutih punika mapaiketan taler sareng babad Dalem Pemutih sane nyritayang indik panglingsir puri sane maparab Dalem Petak Jingga, matungkasan sareng raja Gélgél, pamuputnyane magedi tur rauh ring genahe puniki. Ring sisi kelod pura, kantun ring wewidangan, wenten taler pura Beji sane dados genah malukat.

Pustaka

Pura Dangkhayangan
Pura ring Badung
Pura ring Bali